Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Palestiinalaispresidentti Abbas varoitti Israelia YK:n yleiskokouksessa, -
että al-Aksan turvallisuusoperaatiot voivat aiheuttaa uskonnollisen sodan.
YK:n päämajassa pidettiin erityinen seremonia, -
jossa palestiinalaisten lippu nostettiin salkoon.
EU:n ulkoministeri Mogherini ilmoitti, että Lähi-idän kvartetti -
käynnistää uudelleen Israelin ja palestiinalaisten rauhanprosessin.
Puheessaan YK:ssa palestiinalaispresidentti Abbas -
syytti Israelia rauhanvälitys- pyrkimysten sabotoinnista.
Hän lisäsi, että operaatiot al-Aksalla voivat aiheuttaa uskonnollisen sodan.
Ennen kuin on myöhäistä, vaadin Israelin hallitusta lopettamaan sen, -
että se pyrkii raa'alla voimalla toteuttamaan suunnitelmiaan -
horjuttaa islamin ja kristinuskon pyhättöjen asemaa Jerusalemissa, -
ja vaadin sitä lopettamaan etenkin sen toimet al-Aksa-moskeijalla.
Sellaiset toimet muuttavat konfliktin poliittisesta uskonnolliseksi -
ja luovat räjähdysalttiin tilanteen Jerusalemiin ja palestiinalaisalueille.
Abbas julisti, että niin kauan kuin Israel kieltäytyy noudattamasta -
menneitä sopimuksia, palestiinalai- setkin lakkaavat noudattamasta niitä.
Julistamme, ettemme voi jatkaa -
näiden sopimusten kahleissa.
Israelin täytyy omaksua täysin kaikki vastuunsa miehittäjävaltana.
Vallitseva tila ei voi jatkua.
Palestiinalaisten keskusneuvoston maaliskuiset päätökset ovat sitovia.
Niin kauan kuin Israel ei sitoudu sopimuksiin ja horjuttaa niitä, -
me omasta puolestamme emme sitoudu sopimuksiin.
Israelin täytyy kantaa kokonaan vastuu tilanteesta.
Pääministeri Netanjahun kanslia julkaisi vastauksena lausunnon, -
jossa se syytti Abbasia petollisuudesta ja lietsonnan rohkaisusta Lähi-idässä.
Lausunnossa lisättiin, että toisin kuin palestiinalaiset, -
Israel pitää tiukasti kiinni Temppelivuoren sovitusta tilasta -
ja on sitoutunut pitämään sen Israelin ja Jordanian sopimuksen mukaisena.
Puheensa jälkeen Abbas osallistui YK-päämajan pihalla seremoniaan, -
jossa palestiinalaisten lippu nostettiin salkoon.
Tämä on historiallinen hetki -
palestiinalaisten vaikeassa marssissa kohti vapautta ja itsenäisyyttä.
Sanon kansalleni: nostakaa lippumme korkealle, -
sillä se on palestiinalaisen identiteettimme symboli.
YK:n pääsihteeri Ban Ki-moon sanoi, että teko kertoo -
YK:n omistautuneisuudesta palestiinalaisten valtiohaaveille.
Hän kehotti Gazaa ja Länsirantaa yksimielisyyteen -
ja palaamaan neuvottelupöytään Israelin kanssa.
Lippunne nostaminen YK:ssa symboloi -
palestiinalaishallinnon omistautuneisuutta -
unelmalle saada palestiinalaisille oma valtio.
Se symboloi myös YK:n pitkäaikaista omistautumista -
palestiinalaisten tavoitteiden tukemiseen.
Tämä seremonia kuvastaa lopullista tavoitetta.
Palestiinalaisvaltion saavuttaminen vaatii päättäväisiä toimia -
edistää kansallista yhtenäisyyttä. Ensiaskel on varmistaa, -
että Länsiranta ja Gaza yhdistyvät yhden hallinnon alle.
Nyt on aika tukea aloitteita, jotka säilyttävät kahden valtion mallin -
ja luovat olosuhteet paluulle merkityksellisiin neuvotteluihin -
sovitun puitesopimuksen pohjalta.
Israel arvosteli lipunnostoa, ettei se auta rauhanprosessia.
Israel korosti, että suorat neuvottelut -
ovat ainoa keino saavuttaa aito ja kestävä rauha.
Pääministeri Netanjahu tapasi EU:n ulkoministeri Mogherinin eilisiltana.
Hän ilmaisi tyytymättömyytensä EU:n suunnitelmaan -
luokitella Länsirannan juutalais- asutuksissa valmistetut tuotteet.
Netanjahu toisti olevansa valmis jatkamaan rauhanneuvotteluja -
ilman ennakkoehtoja.
Hän lisäsi, että se, että Abbas on kieltäytynyt tekemästä niin, -
on paras todiste siitä, ettei tämä aio pyrkiä rauhansopimukseen.
Mogherini ja Netanjahu keskustelivat myös Lähi-idän kvartetin kokouksesta.
Sen jälkeen kvartetti kutsui kumpaakin osapuolta -
pyrkimään aidosti kahden valtion malliin, -
rakentamaan luottamusta ja estämään tilanteen yltymisen.
Päätimme elvyttää kvartetin toimet. Kuten ehkä tiedätte, -
kvartetin lähettiläät ovat tehneet ahkerasti työtä viime kuukaudet.
He ovat käyneet useiden Lähi-idän avainosapuolten luona, -
etenkin Jordaniassa, Egyptissä ja Saudi-Arabiassa.
Tarkoitus on osallistaa ne yhteiseen pyrkimykseen -
käynnistää uudelleen rauhanprosessin moottori -
ja keskittyä toteuttamiskelpoisimpaan, ehkä ainoaan sellaiseen ratkaisuun, -
eli konkreettisiin toimiin kentällä ja erityisesti rohkaista osapuolia, -
että ne alkaisivat panna toimeen jo solmittuja sopimuksia.
Uskomme, että tämä voi olla hyvin tärkeä askel oikeaan suuntaan -
säilyttää kahden valtion mahdollisuus ja alkaa taas rakentaa -
Israelin ja palestiinalaisten luotta- musta toisiinsa ja itse prosessiin.
Mogherinin ilmoitus seurasi USA:n ulkoministeri Kerryn, -
Venäjän ulkoministeri Lavrovin ja YK:n varapääsihteeri Eliassonin kokousta, -
jotka muodostavat EU:n kanssa Lähi-idän kvartetin.
Venäjän parlamentti hyväksyi yksimielisesti ilmaiskut Syyriassa, -
ja venäläisjoukot ovat toteuttaneet ensimmäiset ilmaiskut.
Ulkoministeri Lavrov sanoi tavattuaan ulkoministeri Kerryn, -
että USA:n ja Venäjän armeijat keskustelevat sen varmistamisesta, -
että ne eivät ajaudu tahattomasti konfliktiin tehdessään ilmaiskuja.
USA:n armeija ja USA:n johtama liittouma toisena puolena -
ja toisena Venäjän armeija, joka on osallistunut joihinkin operaatioihin -
Syyrian hallinnon pyynnöstä, kokoon- tuvat sopimaan viestintäkanavista, -
jotta vältetään tahattomat välikohtaukset.
Sovimme myös, että armeijoiden pitäisi ottaa yhteyttä hyvin pian.
Me kaikki tahdomme demokraattisen, yhdistetyn ja maallisen Syyrian, -
joka on kaikkien etnisten ja uskonnollisten ryhmien koti, -
jossa kaikkien oikeudet taataan.
Meillä on vain joitakin erimielisyyksiä siitä, miten tavoitteeseen päästään.
Kerry kertoi huolista Venäjän iskujen todellisesta luonteesta ja siitä, -
pitääkö Venäjän väite, että se iskee ISISiä vastaan, oikeasti paikkansa.
Toistin huolet, jotka ilmaisin tänään -
Venäjän johdolla pidetyssä YK:n turvallisuusneuvoston kokouksessa.
Olemme huolissamme siitä, mihin kohteisiin isketään.
Siitä tarvitaan selvyyttä.
On aivan eri asia iskeä ISISin kohteisiin.
Huolena on se, jos iskuissa on tähdätty muihin kohteisiin.
Kiitos seurasta! Olen Jonathan Hessen.
Rukoilkaa rauhaa Israelille ja Jerusalemille!
Nähdään huomenna!
Suomennos: Maija Tuukkanen